《玉楼春 立秋》
明代·叶纨纨

微云日暮庭花紫。一叶飘轻淡罗绮。扇惊长信泣佳人，山冷苍梧悲帝子。

楼前莫问相思字。深院萤飞照砧杵。西风燕去几时归，秋梦芙蓉江上水。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。